Minäkö keski-ikäinen?: Clarins uudistuneita punia ja syyskokoelman punaherkku!\nClarins uudistuneita punia ja syyskokoelman punaherkku!\nClarinsin uudistuneita punia ja syyskokoelmaa esittelen kahdessa osassa. Näitä upeuksia on monissa blogeissa jo nähtykin, mutta sen verran huumaantunut olen näistä, että aion laittaa myöskin lusikkani soppaan ja tekisi jopa mieli kiljaista "rakastan näitä".\nClarins suosikkejani on ollut jo monen monta vuotta eritoten luomiväripaletit, Clarinsin Eclat minute lip perfectorit ja huulipunat. Kyllähän meinasin pompata tähtiin asti, kun sain blogiini testiin blogini ensimmäiset Clarinsit.\nYllä olevassa kuvassa on klassisen punainen Joli Rouge sävy red orange 741. Ensimmäinen seikka on ihana marjainen tuoksu, mahtavaa ettei tuoksu vahamaiselle tai perinteisellä huulipunalla. Toinen seikka on kosteus ja pysyvyys. En pidä liian kuivista huulipunista, jotka vaativat aina huulikiillon päälle, en pidä myöskään liian kosteista huulipunista jotka karkaavat hampaisiin. Clarins huulipunien koostumus on omaan makuuni täydellinen. <3\nIhastuttavaa ovat uudet upeat hylsyt, kultaiset kyllä vaan, mutta tietyssä valossa taittavat hopeaan,joten aika jännästi taiottu kahta väriä hylsyihin.\nClarins Rouge Eclat sävy tawny rose 21 jännää kyllä näyttää hylsyssä ruskealta mutta taittaa huulissa kauniin syksyiseen punaiseen, jossa on pientä hohdetta mukana, tawny rose on tälle punalle täydellinen nimi ja on näistä todellinen yllättäjä, jota kohtaan ensialkuun tunsin epäluuloa. Sama marjainen tuoksu valloittaa ja kaunis kultainen hylsy vetoaa sisäiseen prinsessaan (harakkaan;)\n*Rouge Eclat -huulipuna Clarins Pretty Day&Night-syysmeikkikokoelman puna\nHuulipuna, joka myös hoitaa ja suojaa huulia sekä tasoittaa huulten pintaa ja ehkäisee ryppyjen muodostumista. Tänä syksynä huulet hehkuvat lämpimän roosan tai lämpimän punaisen sävyissä. Huulipunasävyt jäävät valikoimaan.\nTäydellinen pinkki/vadelmanpunainen/vaaleanpunainen tulee tässä delicious pink 748, eikö olekin kaunis sävy, joka sopii kaikkiin vuodenaikoihin, taitaa olla suosikkini.\nViimeisenä muttei vähimpänä herkullisella nimellä varustettu sävy papaya 711, joka näyttää hieman oranssilta hylsyssä, mutta on kauniin vaaleanpunaisen/punaisen, oranssin yhdistelmä. Näistä hennoin sävy ja todella luonnollinen. Punat eivät ole sellaisia supervahvapigmenttisiä vaikka pigmenttiä toki löytyy, vaan kauniin mukautuvia sävyjä huulilla. Myönnän hurahdin näihin palavasti ja Clarins on ollutkin pitkään niitä harvoja selektiivisiä merkkejä joihin aina ajoittain olen raaskinut uhrata enemmän euroja, kuin markettikosmetiikkaan.\nMitä olet mieltä Clarins punista, oletko käyttänyt niitä aiemmin ja löytyykö joukosta sävy joka miellyttää sinua?\n*Clarins uudistunut Joli Rouge -huulipuna\n*Osa tekstistä lainattu lehdistötiedotteista, punat lehdistönäytteitä\nLähettänyt Tiia Koivusalo klo 18.01\nTunnisteet: clarins, huulipuna, kauneus, lipstick\nMysterious M 5. lokakuuta 2015 klo 18.06\nClarinsin meikit ovat kyllä niin tasokkaita, että niitä on ihana käyttää. Itselläni on myös tuo ensimmäinen puna ja kaunis värisävy kyllä kelpaa monen huulille:)\nTiia K 6. lokakuuta 2015 klo 7.57\nEdustavat kyllä täydellisyyttä. <3 Näin on tuo ensimmäinen on niin klassinen että käy varmasti kaikille. <3 Ihanaa päivää M <3\nenkulin käsityöt 5. lokakuuta 2015 klo 18.11\nIhanan sävyinen huulipuna. Itse en osaa käyttää huulipunaa ja se saa minun huulet "törrölleen". Lisäksi syön punan heti. Varmasti oppisin jos oikein opettelisin.\nTiia K 6. lokakuuta 2015 klo 7.59\nYmmärrän tuon törröfiiliksen, se tulee omille huulille, jos käytän myös huulipunan kanssa rajauskynää. Huulipunien laatu on kyllä nykyään niin toista kuin silloin kun olin nuori ja pysyvyys on huomattavasti parempi. <3 Ja varmasti oppisit <3\nJonna H. 5. lokakuuta 2015 klo 18.46\nEt varmaan yllätyt, jos sanon, että tykkään noista syyskokoelman punista eniten tuosta Red Paprikasta, se on mun juttu. Papaya on mun ikuisuussuosikki Jolie Rouge punista, se taisi olla jopa ensimmäinen ostamani Joli Rouge -puna. <3\nTiia K 6. lokakuuta 2015 klo 8.02\nEn kyllä ylläty ja papaya on kyllä myös aivan sun väri, tosin nämä sopii mielestäni tosi monille. Ihania klassisia sävyjä. Ai se on sun ensimmäinen, voi että ihanaa nostalgiaa. <3\nUpeaa päivää Jonna <3\nthaimaanrannan maalarit 5. lokakuuta 2015 klo 19.15\nMä niin toivoisin, että voisin ottaa osaa kaikkiin sun ihaniin arvontoihin, mutta vaikka voittaisin, niin täällä Thaimaassa ei paljoa meikeille ole käyttöä. Hiki virtaa koko ajan ja se olisi vähän kuin "helmiä sioille". Voi kunpa voisikin... Mutta voin mä silti näitä juttuja kuumotella :) Pirteätä syksyä sinne Suomeen! Ps. laitoin sulle muuten blogihaasteen, kiva jos ehtisit ottaa haasteen vastaan :)\nTiia K 6. lokakuuta 2015 klo 8.14\nHih ja voi maar ja anteeksi että naureskelen täällä tuolle "helmiä sioille". :) NIin hauskasti kuvailit ja juu harmihan se on ettet voi osallistua arvontoihin. Kiitos haasteesta, ehdottomasti mukana, haaste on aina kunnia-asia. On kaksi aiempaa haastetta varastossa, joten hiljakseen tulevat kaikki tämän syksyn aikana. <3 Kiitos kovasti ja aurinkoa sinne Thaimaahan <3\nOuti Krimou/Outi's life 5. lokakuuta 2015 klo 19.36\nOikein punainen puna olisi ihana, mutta koska pihistelen, en raaskisi maksaa huulipunasta päälle kahtakymppiä.\nHauskaa iltaa ♡♡\nTiia K 6. lokakuuta 2015 klo 8.15\nOuti ymmärrän paremmin kuin hyvin, harkitusti aina minäkin näitä olen ostellut. Aina joku yksittäinen ehdoton suosikkisävy. <3\nUpeaa kirpsakkaa päivää <3\nJohanna 5. lokakuuta 2015 klo 19.50\nNäyttää tosi kivoilta sävyiltä :). Mulla ei ole koskaan ollut Clarinssin huulipunaa, käytän muutenkin huulipunaa harvemmin. Mutta kuulostaa hyvältä! :)\nJa kisuille terveisiä myös <3\nTiia K 6. lokakuuta 2015 klo 8.17\nKiitos Johanna kisut kiittää. <3 Sävyt ovat kyllä täydellisiä ja nuo hylsyt ja koostumus, aijai taisi keski-ikäinen hieman rakastua. :)\nLaura 5. lokakuuta 2015 klo 20.31\nOi tuo Tawny rose näyttää aivan ihanalta sävyltä! :)\nEikö olekin!!! Vitsi nämä ovat ihania <3 Kuulasta syyspäivää Laura <3\nMia / Beauty Highlights 5. lokakuuta 2015 klo 21.21\nMä voisin napata Delicious Pinkin ja Tawny Rosen! Ihania sävyjä <3 Usko tai älä, en omista Clarinsilta ainuttakaan huulipunaa, mutta paljon kaikkea muuta kyllä ;) Täytyy kyllä nyt alkaa tutustumaan näihin huulipuniinkin.\nTiia K 6. lokakuuta 2015 klo 8.19\nNe on niin ihanat sävyt ja jännää kyllä tuo eclatkin on ihana huulilla vaikka puikossa näyttää ruskealta. :) Mielettömiä punia, Mia kyllä sun nyt täytyy tutustua myös Clarinsin puniin. <3\nMarina 5. lokakuuta 2015 klo 21.29\nClarinsin tuotteet on ihania <3\nTiia K 6. lokakuuta 2015 klo 8.20\nNe on, ne on. <3 Iiks. Kivaa päivää <3\nmaiju 5. lokakuuta 2015 klo 22.18\nVoi mun suurin meikkirakkaus on huulipunat.\nTiia K 6. lokakuuta 2015 klo 8.21\nMaiju muistan sen ja nämä ovat niin ihquja että tämä täti meinasi vallan seota, kun lähetys tulla tupsahti kotiin. <3\nLady of The Mess 5. lokakuuta 2015 klo 23.57\nOi voi - nyt meni huulipunafanin iltapasmat sekaisin - ihanuuksia <3\nTiia K 6. lokakuuta 2015 klo 8.22\nHih niin ymmärrän, täälläkin meni noiden punien tiimoilta iloisesti pasmat sekaisin. :) Ihanaa tiistaita <3\nhappystarhome 6. lokakuuta 2015 klo 6.40\nEn osaa käyttää juurikaan huulipunaa, pitäis varmaan opetella kun näin ihania olisi tarjolla...JOspa pikkujouluihin ostais jonkun kivan punan ;)\nTiia K 6. lokakuuta 2015 klo 8.23\nNiin nämä ovat kyllä houkuttelevia, huulipunat, luomivärit ja puuterit taitavat minulle olla kosmetiikan aatelia ja Clarins. <3 Ihanaa päivää <3\nAnonyymi 6. lokakuuta 2015 klo 8.00\nRakastan huulipunia, mutta ongelmana ei niinkään ole hampaisiin karkaaminen vaan huulien pikku juonteisiin karkaaminen ja olisikin ihanaa, jos joku aikuinen bloggari joskus tekisi postauksen siitä miten saa huulipunan pysymään kauniina ja paikoillaan. Itse joudun tyytymään ns. huulimaaleihin, koska mitkään muut eivät pysy huulilla.\nTiia K 6. lokakuuta 2015 klo 8.28\nKiitos tämä oli loistava kommentti ja mietin tässä että laittaisinko huulikuvia myös. Jotenkin koen että omat huulikuvat ovat rumia, piirteet valuat alaspäin jne. jos siis kuvaan pelkät huulet. Kasvokuvilla voisi paremmin onnistua. Minulle ei ole vielä huulien pikkujuonteita, johtunee liikakiloista eli naamassa on sen verran paljon rasvaa. Eli siinä mielessä omat huulipostaukseni eivät auttaisi asiaa ja enkä oikeasti tiedä miten tuohon ongelmaan olisi apua muuta kuin huulilakoilla.\nOlen käyttänyt itsekin vuosia joko long lasting punia/huulilakalla varustettuna tai tälläisiä kosteampia punia, joissa on lievä huulivoiteen ominaisuus. Kuivat, mattaiset huulipunat käy silloin taasen jos laitan huulikiiltoa päälle. Eli taitaa se kiilto olla minun juttu ylipäänsä.\nTäytyypä googletella tätä asiaa, mikä olisi avuksi huulijuonteiisiin ja tuumia että osaisinko ylittää omat "pelkoni" huulieni suhteen ja toteuttaa huulipunapostauksen\nElisa | Miten niin liikaa? 6. lokakuuta 2015 klo 11.31\nHei tiiätkö, Tawny Rose on mulla jo melkein LOPPU. Käytän sitä tyyliin joka meikissä, joka päivä <3 Just tuo koostumus, tuoksu ja sävy tekee siitä niin toimivan mulle.\nHuulijuonteisiin on avuksi kuulemma väritön huultenrajauskynä, jolla siis rajataan huulten ulkopuolelta. Näin kynä muodostaa rajan, jonka yli puna ei karkaa. Esim. Diorilla ja Isadoralla on tällainen, muistaakseni Minna on Glitz&Glam-blogissaan niitä esitellyt? :)\nVirpi 6. lokakuuta 2015 klo 17.46\nDelicious Pink on ihan kuolettavan ihana väri, pakko saada!


Asunto Oy Turun Kirstinpuiston Kruunu | Referenssit | Haucon\nTurun Kirstinpuistosta löytyvät maailman ensimmäiset suoraan elementtirakenteeseen Schöckin IQlick-järjestelmällä kiinnitetyt betoniset ulokeparvekkeet. As Oy Kirstinpuiston Kruunun 13-kerroksisen kerrostalon parvekkeissa on Lujabetonin Superlaatta-välipohjaratkaisuun yhdistetty IQlick-ripustus.\nVastaavaa suoraa pikakiinnitysmenetelmää ei aiemmin ollut toteutettu muilla elementtivälipohjateknologioilla. Kaikki tarvittava raudoitus ja kiinnityksen vastakappaleet asennettiin tehtaalla valmiiksi Luja-Superlaattaan. Toteutustapa sekä nopeutti että helpotti huomattavasti parvekerakentamista. Asennuksessa ei käytetty ollenkaan asennusaikaisia tuentoja, mikä sekä tehosti työmaan logistiikkaa että laski asennuskustannuksia merkittävästi.\nHauCon toimitti kohteeseen Schöck Isokorb® IQlick eristävät ripustusosat 12 parvekkeeseen.\nYhtiön perustamisesta lähtien on halu luoda uutta ja panostaa tuotekehitykseen ollut tärkeä osa saksalaisen Schöck Groupin identiteettiä. Perustaja Eberhard Schöck muun muassa tunnisti ensimmäisenä kylmäsillan aiheuttamat ongelmat rakentamisessa ja loi niihin myös ratkaisun. Yritys kehittää jatkuvasti yhdessä tutkimuslaitosten ja viranomaisten kanssa energiatehokkaita ja ympäristöystävällisiä järjestelmiä.


Mistä johtuu emättimien kuivaminen Suomessa ? - Maailman menoa - Suomi24 Keskustelut\nMistä johtuu emättimien kuivaminen Suomessa ?\nTV:ssä on jatkuvasti pyörimässä emätinvoidemainoksia. Onko sekin ilmastonmuutoksen syytä vai autoilijoiden ?\nSe on samanlainen ongelma kuin tämä suomalaisten heikko näkö. Ainakin mitä on uskominen optikkoliikeiden mainoksiin niin jokainen suomalainen tarvitsee silmälasit ja naisilta karkailee virtsa kuivuneesta tuherosta. On tällä kansalla ongelmia kerrakseen.\nAi niin ja unohdin tämän pahanhajuisen hengityksen.\nTuo optikkoliikkeden mainostaminen on johtanut siihen jotta kunnon silmälaseja ei saa mistään. Kaikki on samaa Kiinan halpatuontia!!\nJa ruoansulatus. Se on tämän päivän naisten kesto-ongelma. Siitä tosin selviää jugurtilla. Ja buenopatukalla saa omaa aikaa.\nJohtuiko tuosta kuivumisesta tuo hallituksen haahuilu ja vastuun väistäminen ?\nPersut tekee seuraavan välikysymyksen Suomalaisten emmättimien kuivuudesta.\nNyt he kilpailevat siitä, kuka saa kysymyksen esittää.\nseksulaali terapeutti sanoi juuri liuku voiteiden käytön seksissä haitallisena, koska todellisessa seksissä naisen oma keho tuottaa kostumisen jolloin nautinto on aitoa,\nJohtuisko siitä päänsärystä tuo kuivuminen ? Käyttön puutteesta puuvenekin kuivuu\nVoi veljet... meinasi mennä ruoka väärään kurkkuun luettuani oheisen olettaman.\nEi se mikään olettama ole ihan tosi asia. Puuvene haristuu teloilla ollessaan käytön puutteessa.\nPitäisi naia enempi,kunnon imuri käyttöön mitä mainostetaan paljon.Akathan piereskelee myös aivan liikaa,kyllä siinämiehellä halut lähtee.Ei ole ihme jos vieraissa ramppaavat.\nVieraat ei tee noin.\nLuonnollisen voitelun puutostila.\nKaikki syy on intersektionaalisessa feminismissä\nvaihdevuodet vasta kuivattaa luonnollisesti mutta vasta keskiijällä tulee oideet,\nHeh, tää aloitus oli hyvä huomio😂\nLiian pienistä kikkeleistä.\nOn pula kikkeli-kalleista?\nJoo totta luontoa ei kannattaisi yrittää huijata siitä ei hyvä seuraa\nvanhatpiiat ovat olleet siinä käsityksessä, että kirkkovene ei melaa tarvitse.\nMutta Perämiehen kumminkin tarvitsee.\nKirkkoveneellä minäkin soutelen usein melani kanssa, mutta se ei olekaan vanhalla piialla.\nNaiset siivoaa liikaa, eivätkä huomoi sitä omaakovaa miestään joka on siinä vieressä sohvalla makaamassa ja valmiina vaikka minkälaisiin lemmentekoihin !!!!!!!\nJoo ne vain imuroi hullun lailla eikä ymmärrä tästä maailmasta enää mitään\nsinipiika mainokset otetaan niin vakavasti,\nVoi voi eikö kukaan ole vielä huomannut Sinipiika on rasistinen🤣🤣 ja halventava nimi nyt äkkiä vaihtamaan vaikka sinihenkilöksi\nTässä ketju, joka on pelkkää täyttä asiaa. Voisi ehdottaa Vuoden suoli24 alotukseksi.\nOisipa kiva lukea nuo poistetut viestit.\nvoiko olla aikuiset ihmiset näin tyhjäpäisiä kuin ketju antaa ymmärtää !?!\nkyllä on eläminen hukassa.\nSuosittelen ota se pipo päästä,aivan liian tiukka.\nPitäisi huomioida minkälaatuisia tenoja käyttää.\nVanhapiika kiukuspäissään saunassa vihdalla haaroväliään mätki: "ota nyt sitten näitä vihanneksia, kun ei aikoinaan liha kelvannut".\nOlisi pitänyt esittää pahoittelut puskasta\nKummalle puskalle? Vanhanpiian tuheropuskalle vai vihdalle?\nHeHEEEEE sen saa itse kaksimielisesti valkata :)\nMiehistä on tullut läskejä ja huonosti pukeutuvia. Eivätkä osaa olla kohteliaita. Ei siinä nainen enää kostu.\nMenepäs sanomaan mitään noille nyky naisille, niin heti tulee syyte sukupuolisesta ahdistelusta.\nJoo sekin on totta nykynaisille ei saa puhua mitään se on heti mii-tuu ja seksuaalista ahdistelua\nJa miehillä pili näivettyy ja sperman siittiöt vähenee. Olemme kansakuntana luiskassa.\nmiehet joutuu syömään pikaruokaa kun kotiruoka ilman keittäjää,\nRahahanojen tukkeutumisesta vaan. Tosin manchesterissa on sama haju.\nEmättimet pysyvät kunnossa, kun luovutaan kondomien käytöstä ja jokainen nainen pitää huolta, että tarjoutuu muutaman kerran viikossa.\nSe on tärkeää että röörit pitää jonkun huoltaa\nSiiderivalas tarvitsee siiderivalaanrasvaa.\nEmättimien kuivuminen johtuu ilmastonmuutoksesta, ei takavuosina "lompsat" kuivuneet, vai eikö vain kehdattu ko.asiasta vouhottaa.\nsaksalainen toiselle sanoi tumeli voita ei kannata varastaa maistuu pahalle,\nNyt on peräpukamat vuorossa... solkenaan mainoksia kaupallisilla kanavilla.\nMielenkiintoista sanoa kuivaminen, Miten se tapahtuu. Onko kysyjä kuivannut ja märännyt, eikä osaa päättää. Tekniikoita on useita - kuivattaminen, mädättäminen ja ihan tuulessa heiluttelu. Koskettelu ihan läpimärkään voi tuoda rokkoja.\nkuivalla aavikolla on huono soutaa venettä,\nJa ihmisellä ei ole mitään kontaktia toiseen ihmiseen. Pahaa mieltä purkaa kun ei saa ketään.\nostain pitää paikkaansa, kun tulee tiettyyn ikään niin uudetkin ihmiset tuntuvat vanhan kertaukselta, miksi kai nuodena vain kiinostaa uudet tuttavuudet,\nOngelma on myös ikään liittyvä. Tehokas apu löytyy oliiviöljystä ja varmasti luonnonmukainen hoitoapu.\nRankasta vitutuksesta kun joutuu olemaan suomessa.\nOn poliittisesti epäkorrektia ellei suorastaan kiellettyä sanoa nyky-Suomessa, mistä se johtuu.\nJoo ei saa sanoa nyky--Suomessa se on heti mii-tuuu\nMelko sinkkumainen aihe jälleen.\nIlmasto aiheuttaa sekä ylä- kuin myös alapään kuivumista. Jos tavara on kuin hiekkapaperia niin miesoletettu saa intiimihetkien myötä ilmaisen ihonkuorinnan omaa alapäähän. Kuiva katse aktin aikana on tulevaisuuden unelma.\nSuun ja huulien limakalvon kuivuus on myös monilla ongelma. On tarve pitää jotain kostuketta päällä kaiken aikaa. Maskien aikana on helpompi kun sisäpuolella voi pitää erilaisia kosteuttajia.\nJoistakin kosteus tulee ihon läpi vaikka alapää on kuiva\nkuin beduiinin sandaali.\n"Kun hikiaalto herättää öisin – helpotusta vaihdevuosien unihäiriöihin"\n"Heräät yöllä hikilammikossa. Ensin on kuuma, sitten tulee vilu. Vaihdat yöpaidan, käännät tyynyn ja peiton, toisinaan joudut vaihtamaan koko lakanasetin keskellä yötä. Pahimmassa tapauksessa et saa enää unta ollenkaan, ja aamulla olet rättiväsynyt. Arveletko olevasi ainoa viisikymppinen, jolle käy näin?"\nNE on rumputtanu lörtsynsä piloille noilla patterileluilla. Ei mikään ihme, ettei ne ole enää luonnollisessa kunnossa.\nKuivan vaginan lisäksi suomalaiset naiset kärsivät mainosten mukaan järkyttävästä virtsankarkailusta, mutta se vaiva olisi ihan oman keskusteluketjun paikka. Kuka tekee aloituksen aiheesta?\nVirtsankarkailu johtuu ilmastohätätilasta, joka on laajentunut ilmastotietoisten vasemmistonaisten krooniseksi vessahädäksi.\nTutkimusten mukaan useimmat naisten alapään vaivat johtuvat ylisuurien dildojen käytöstä, varsinkin nämä puusta valmistetut dildot aiheuttavat emättimen kuivumista, sekä harmillista kutinaa.T. Ex Doctor.\nIhan vitunkuivaa tämä homma!\nKuiva emätin on vaiva, jonka juurisyy sijaitsee korvien välissä.\nIhan vitun kuiva olo!


Elokuvista ja elon iloista: Urheiluhuumaa\nViime viikon aikana ovat Poirotit pölyttyneet Netflix-arkistossa ja leffateatterit kierretty kaukaa. Mutta ruudun äärellä olen tästä huolimatta notkunut tiiviisti ja kokenut aimo annoksen jännitystä, vauhdin huumaa ja tunteita laidasta laitaan. Miksei olympialaisia järjestetä useammin? Tai - onneksi niitä ei järjestetä useammin.\nPaitsi että vietän liikaa aikaa elokuvia tapittaen, olen aina ollut myös innokas penkkiurheilija, etenkin talviolympialaisten aikaan. Huomaan, että mitä vanhemmaksi tulen, sitä suuremmaksi pieni penkkiurheilija sisälläni kasvaa. Nyt viikon urakan jälkeen peppu on aivan puuduksissa, niskat jumissa ja kodinhoito rempallaan. Ja ollaan vasta lähestymässä puolimatkan krouvia. Vielä on onneksi ääni tallella ja motoriikkakin noin päällisin puolin pelaa.\nNyt jo viikon mittainen Sotshi-raina on pitänyt sisällään draamaa jos jonkinmoista. Olen kiljunut ilosta ja liikuttunut Ennin onnistumisesta, kuunnellut Mäkäräisen haastattelua suuren pettymyksen jälkeen itsekin melkein tippa linssissä, jännittänyt hulluna meneekö se länsinaapuri Iivon ohi ja rääkynyt kuin mielipuoli kun niin tapahtui.\nUrheilu on kyllä aika mahtava asia. On hienoa katsoa, miten urheilijat vetävät äärirajoilla ja ylittävät itsensä. Vielä siistimpää on huomata, että niin voi tehdä itsekin. Tämä vuosi on alkanut näissä merkeissä tälläkin pienellä liikkuja-Leilalla.\nEnsimmäisen kerran ylitin itseni tänä vuonna Hakunilan hiihtoladuilla. Piti lähteä hakemaan vähän tuntumaa taas siihen suksilla menemiseen. Ajattelin, että kun ei kerran missään muualla lunta ole, niin lähdetään nyt sitten mukaan sinne sm-laduille, että kyllä sielläkin varmaan joku rento jolkottelulenkki on. No ehkä oli, mutta me ei sitä nähty.\nHeti ensimmäisen kaarteen jälkeen odotti järkyttävän jyrkkä ja kammottavan pitkä pystysuora ylämäki, jonka tamppasin verenmaku suussa ylös pumpun hakatessa tuhatta ja sataa ja käsien muuttuessa pikkuhiljaa spageteiksi. Noh, ennen kun siitä oli selvitty niin laskin jo päässäni, että jos on näin paljon tultu ylös niin kohta varmaan lähdetään tikkusuoraa alas. Se alamäki odottikin sitten saman tien mäen päälle päästyämme. En ole koskaan tullut mistään niin lujaa. Enkä olisi koskaan aiemmin lähtenyt edes yrittämäänkään. En tiedä oliko syynä sosiaalinen paine vai thainyrkkeilyssä karttunut rohkeus, mutta lähdin sitten pokkana niiamaan ja syöksymään mäkeä alas.\nHyvän matkaa jo tultuani tajusin, että en tule selviämään tästä kunnialla ja päätin tietoisesti tehdä tyylikkään peppu edellä -alastulon ennen kuin olisin löytänyt itseni jostakin pöpeliköstä päällä seisoen. Monet minun jälkeeni eivät osanneet ennakoida ja syöksyivät pää tai maha edellä kukin omiin suuntiinsa. Se siitä Hakunilasta - ja hiihdosta tämän talven osalta.\nHeti seuraavana päivänä olin taas testaamassa omia rajoja - tällä kertaa thainyrkkeilysalilla. Luulimme siskon kanssa menevämme tutun vetäjän sparritunnille, jossa harjoitellaan pilke silmäkulmassa, kevyellä ja taktisella otteella. No siellä olikin sitten yksi toinen vetäjä. Meininki oli nätisti sanottuna vähän ronskimpi ja lopputunnista päädyin pää punaisena kannustavan ohjaajan kanssa niskapainiin, jossa yritin kaikin voimin pusertaa itseäni irti raavaan miehen vähän rankemmalla hikiaromilla höystetystä rutistuksesta. Että sellainen viikko. Mutta opinpahan mistä tuossa niskapainissa on kysymys.\nVuosi on lähtenyt terhakkaasti thainyrkkeilyn ja kipeytyneiden lihasten parissa liikkeelle. On mukava huomata hiljalleen kehittyvänsä jollakin osa-alueella, ei puuskuta enää niin pahasti eikä meinaa pyörtyä tunnin jälkeen. Pelisilmä ja tekniikka alkaa kehittyä, osaan suojata enkä säikähdä ja vedä silmiä kiinni jos hanska tulee kohti. Ja mikä tärkeintä, uskallan sparrata kaikenkarvaisten vastustajien kanssa ja haluan kehittyä lisää ja haastaa itseäni koko ajan vähän enemmän. Viime viikkojen ajan on koivet olleet kovilla ja nätit mustelmat reisissä, mutta mieli sitä virkeämpänä.\nJännä juttu, miten tämä urheilujutska toimii. Kun jostain innostuu, niin se poikii lisää innostusta. Päätin aloittaa lenkkeilyn. Tämä lumeton talvi tarjoaa siihen nyt erinomaiset mahdollisuudet ja järkeilin, että lenkkeilystä saan vetreyttävää, rennompaa vastapainoa thaikkutreeneille, lisää kestävyyttä ja toivottavasti myös muutaman lisäkilon pois. Tänään saavat nämä tossut kyytiä.\nEttä ei tämä Leila nyt ihan Sotshi-sohvaperunaksi ole heittäytynyt. Mutta urheilun maailmaan se on kyllä aika tehokkaasti hurahtanut. Aion nauttia tästä ryöpytyksestä täysin siemauksin niin kauan kuin intoa riittää.\nToivotaan, että suomalaiset kokevat vielä Sotshissa monia onnistumisia menneen viikon pettymysten ja sairastelujen sijaan. Ja toivotaan, että urheiluinnostus tarttuu ruutujen välityksellä mahdollisimman monelle paatuneellekin penkkiurheilijalle. Ja kun nyt toivomisen makuun päästiin, vois ne Teukka ja kumppanit voittaa olympiakultaakin, ei haittais.\nTunnisteet: elon ilot, hiihto, lenkkeily, olympialaiset, Sotshi, Thainyrkkeily, Urheilu\nHeli rakastaa miestään Mattia. Heli haluaa Mattia. Matti rakastaa Heliä. Mutta Mattia ei oikein huvita, Matti ei ole just nyt asennoitunu...


Tamma- ja varsanäyttely, Ypäjä 26.4.2005 - Sukuposti\nTamma- ja varsanäyttely, Ypäjä 26.4.2005\nDiivaileva 1178-03 II- 7-7-8-8-7-7 155.0 cm 155.0 cm\nFatal Fantasy 04-1315 III 7-7-6-7-6-6 142.0 cm 142.0 cm väri mrn\nFilemon 1153-03 III+ 8-7-7-8-6-6 146.0 cm 148.0 cm\nKarttuva 1334-04 II+ 8-8-7-8-8-8 144.0 cm 147.0 cm väri tprt\nMerkin Lempi 1751-03 III 7-8-6-6-6-5 148.0 cm 150.0 cm\nMetsolan Matias 1080-02 II- 9-8-6-7-7-7 159.0 cm 157.0 cm\nNauriskydön Peda 1512-04 III 7-6-6-6-6-7 138.0 cm 141.0 cm\nPikku-Lohtu 1011-04 III 6-7-7-7-6-6 140.0 cm 142.0 cm\nPikku-Uno 1528-02 II+ 8-7-7-8-8-9 154.0 cm 154.0 cm\nRatsu Reima 1334-03R II 8-7-8-7-8-7 152.0 cm 155.0 cm väri rt\nReppuli 1371-02 II 9-9-6-6-8-7 154.0 cm 152.0 cm\nRolleri 1370-02 II 8-8-7-8-7-7 155.0 cm 154.0 cm\nRosmo 1195-02 II 7-7-8-7-9-8 153.0 cm 153.0 cm\nRosvo-Roope 1048-02 II+ 8-8-7-7-9-8 156.0 cm 155.0 cm väri m\nSaimaa 2002-03 III 7-7-6-7-6-5 149.0 cm 152.0 cm\nSavannatar 2007-03 II- 7-8-6-7-7-8 152.0 cm 153.0 cm väri prt\nSena 2000-03R III+ 7-7-7-8-6-6 148.0 cm 159.0 cm\nSkipper 1094-03 II+ 8-7-8-7-8-9 154.0 cm 156.0 cm\nSoolemiio 1944-03R III 7-7-7-6-6-6 148.0 cm 149.0 cm\nSöpimaija 2004-03R II- 7-8-7-7-7-7 146.0 cm 145.0 cm\nStikkan 2001-03 II 8-8-7-7-8-8 149.0 cm 149.0 cm\nTaruolento 1152-03 II- 8-8-7-6-7-6 148.0 cm 150.0 cm\nTuron Milli 1324-02 II+ 8-8-8-8-7-8 155.0 cm 155.0 cm näyttelyn paras varsa\nTyhjätasku 1038-03 II- 7-8-7-8-7-7 149.0 cm 152.0 cm\nYpäjä Tarja 1394-04Ta II- 8-8-6-6-7-8 146.0 cm 152.0 cm\nHutikuti 1516-96R ei palkittu 7-7-7/7-7=35 162.00 cm 161.00 cm Kantakirjaustiedot\nKuntoluokka 4 Kaikki mitat / muut mitat Lautasen leveys 62cm\nLausunto Hyvänpuoleiset tyypit, raskas, syvä pitkä runko, leveä kaula jossa kaareva ylälinja, jyrkkä lapa.\nMelko hyvin kestäneet leveäsääriset jalat, etujalat hyväasentoiset, takajalat pihdissä. Etujalkojen kaviot hyvät, takajalkojen kaviot matalakantaiset. 3 mm yläpurentaa.\nEtujalkojen liikkeet suorat ja takajalkojen liikkeet ahtaat pihtiset käynnissä, hyvä yliastunta. Etujalkojen liikkeet suorat väljät ja takajalkojen liikkeet väljenevät ravissa, matala askel. Estekoe: yritteliäs, kiltti, heikko pyrkimys, jäykät matalat hypyt. Käynti: puhdas, tahdikas, puutteellinen irtonaisuus. Ravi: lyhyttä, kiireinen, saisi kantaa paremmin. Laukka: lyhyttä, jäykkää. Ratsastettavuus: raskas kädelle, etupainoinen, vino. Yhteistyöhaluinen, kiltti, rauhallinen.\nMuuta muut pisteet: kouluratsastuskoe 112/200, tyyli 5, luonne 8, liikkeet 6, ratsastettavuus 5, yht. 24p\nLitti 1787-97J III 8-8-8/8-7-8 153.00 cm 152.00 cm Kantakirjaustiedot\nLausunto Hyvät tyypit, pitkä runko, pitkä kaareva kaula, leveä rynnäs, ulkolonkkainen lautanen.\nMelko hyvin kestäneet jalat, etujalat hyväasentoiset, käyrähköt kintereet. Pyöreät hyvät kaviot, hieman vetäytyneet kannat.\nEtujalkojen liikkeet hieman kerivät ja takajalkojen liikkeet melko väljät käynnissä. Etujalkojen liikkeet hieman väljenevät, oej hieman meloo ja takajalkojen liikkeet väljät ravissa. Hyvä, toimiva ja hieman hätäinen ajaa.\nPetteleena 1026-96R III 7-7-7/7-7=35 152.00 cm 149.00 cm Kantakirjaustiedot\nLausunto Hyvänpuoleinen laatutyyppi, hyvä rotu- ja sukupuolityyppi, syvä pitkä runko, ylhäälle asettunut kaula, korkea säkä, hyvä etuosa, suora lihaslaiha selkä, hieman ulkolonkkainen lautanen.\nMelko hyvin kestäneet jalat, etujalat ahdaspolviset, käyrähköt kintereet, leveät takasääret. Hyvänmalliset kaviot. 3 mm yläpurentaa. Oikean etujalan puikkoluu paksuuntunut, molemmissa takajaloissa vuohisten jännetupet täyttyneet.\nEtujalat ahtaanlaiset ja takajalat ahtaat käynnissä, riittävä yliastunta. Ahtaat suorat matalat raviliikkeet. Estekoe: melko hyvä selkä ja etujalkojen tekniikka, takajalat jäävät vatsan alle. Käynti: puhdas, melko energinen, lyhyttä. Ravi: melko hyvä tahti ja tasapaino, saisi olla irtonaisempi. Laukka: kantaa melko hyvin, tarmokas, saisi olla pidempää. Ratsastettavuus: herkkäsuinen, suora, kuuliainen. Yhteistyöhaluinen, pyrkivä.\nMuuta kantakirjauskokeen muut pisteet: kouluratsastuskoe 119/200, luonne 8, liikkeet 6, tyyli 6, ratsastettavuus 8, yht. 28 p.\nSimsalabim 1005-95J II 8-6-7-7/7-8 160.00 cm 156.00 cm Kantakirjaustiedot\nLausunto Hyvänpuoleiset tyypit, syvä pitkä runko, leveä kaareva kaula, leveä rynnäs, jyrkkä lapa, laskeva lautanen, kapeat reisilihakset.\nMelko hyvin kestäneet jalat, etujalat piirteettömät hieman sapelissa, takajalat hyväasentoiset. Kookkaat hyvät kaviot. Vtj hankositeen alahaarat paksuuntuneet.\nEtujalkojen liikkeet ahtaat kerivät ja takajalkojen liikkeet ahtaanlaiset suorat käynnissä. Etujalkojen liikkeet ahtaat kerivät ja takajalkojen liikkeet väljenevät ravissa. Herkkä, hyvä ja rauhallinen ajaa, ravivarma kilpailuissa.


Laskuvarjohyppääjä lottosi hypyn aikana -katso video! - Viihde - Ilta-Sanomat\nLaskuvarjohyppääjä lottosi hypyn aikana -katso video!\nLaskuvarjohyppääjä lottosi hypyn aikana\nNyt toistetaan: Laskuvarjohyppääjä lottosi hypyn aikana\nJulkaistu: 25.4.2013 9:33\nLottoaminen on monella suomalaisella verissä.\nViikoittainen lottorivi pitää saada tehtyä ennen lauantai-iltaa, oli tilanne sitten mikä tahansa. Perinteisen paperisen kupongin täyttämisen rinnalla, lottoamista voi harrastaa normaalin nettiyhteyden lisäksi mobiililaitteella.\nVeikkaus haastoi oman mobiilisovelluksensa ennakkoluulottomien hurjapäiden avulla. Vapaaehtoiset testaajat löytyivät haun perusteella. Videolla nähdään kuinka lottoaminen onnistuu laskuvarjohypyn aikana. Aiemmin hurjapäät kokeilivat lottoamista ralliauton kyydissä ja veden alla.


Aluevaalien ehdokasasettelu päättyy – Arto Jääskeläinen: vaalien siirrosta koronan takia ei ole edes keskusteltu | Kuntalehti\nAluevaalien ehdokasasettelu päättyy – Arto Jääskeläinen: vaalien siirrosta koronan takia ei ole edes keskusteltu\n14.12.2021 klo 11:08\nEnnakkoäänestysaikaa ei pidennetä aluevaaleissa, kuten tehtiin kuntavaaleissa. Pitkiä jonoja viimeisenä ennakkoäänestyspäivänä halutaan välttää, oikeusministeriöstä kerrotaan. Kuva: Ville Miettinen\nAluevaalien ehdokasasettelu päättyy tänään. Ehdokashakemukset jätetään aluevaalilautakunnille klo 16 mennessä. Ehdokasasettelu vahvistetaan torstaina 23.12.\nVaalipäivä on 23. tammikuuta.\nNopeasti pahentuneesta koronatilanteesta huolimatta vaalien siirtämisestä ei ole edes keskusteltu, vaalijohtaja Arto Jääskeläinen oikeusministeriöstä (OM) kertoi tiistaina toimittajille OM:n aluevaali-infossa.\nKuntavaalit siirrettiin aiemmin tänä vuonna koronatilanteen vuoksi huhtikuusta kesäkuuhun.\nJääskeläinen muistuttaa, että turvallisuustilanne on nyt olennaisesti toisenlainen koronarokottamisen ansiosta. Viime talvena vain pieni osa kansalaisista oli saanut rokotteen.\n– Rokoteakttavauus on avain siihen, että emme enää keskustele vaalien siirtämisestä, Jääskeläinen sanoi.\nToinen muutos kuntavaaleihin verrattuna on alueellisten suositusten aiempaa merkittävmpi rooli, sanoo neuvotteleva virkamies Heini Huotarinen oikeusministeiröstä.\nKuntavaaleissa turvallisuustoimet olivat yhdenmukaiset kaikkialla, ja paikkakunnilta, joissa koronaa ei juuri ollut, tuli palautetta toimenpiteiden työläydestä, jotka veivät huomiota varsinaisilta vaalijärjestelyiltä, Huotarinen sanoi.\nÄänestyspaikoilla ei edellytetä koronapassia. Maskipakkoa ei ole, mutta suosituksia toivotaan noudatettavan.\nAluevaalien ennakkoäänestysaika on kotimaassa 12.-18.1.2022 ja ulkomailla 12.-15.1.2022.\nUlkoäänestyspaikkoja nähtäneen selvästi vähemmän kuin kuntavaalien kesäisissä olosuhteissa, mutta kesällä koettuja drive in -pisteitä kuitenkin suunnitellaan jonkin verran. Ennakkoäänestyspaikkoja koko maassa on noin 900, ja Helsingissäkin, jossa ei vaaleja käydä, on kolme äänestyspaikkaa muiden hyvinvointialueiden äänioikeutetuille.\nMinisteriöstä korostetaan äänestämisen turvallisuutta.\n-Jos verrataan ruokakaupassa käyntiin, tämä toimitus on nopeampi ja turvallisempi. Meillä on käsitys, että verrattuna moniin muihin toimintoihin äänestäminen on matalan riskin toimintaa kuitenkin, Arto Jääskeläinen sanoi.\nLue lisää aluevaaleista täältä\naluevaalit Arto Jääskeläinen oikeusministeriö\nAluevaalien siirto on nyt erittäin peusteltu ja välttämätön toimi. Ehdokkaana ja myös riskiryhmiin kuuluvana en voi tehdä ihmisten parissa vaalityötä. Tämä tosiasia on on tiedostettava maamme päättäjien pikaisesti. Siksi aluevaalit on pakko siirtää.\nJääskeläinen ei ole lukenut blogejani tai Uuden Suomen blogejani, olen jo pitkään kirjoittajana tuonut esille aluevaalien siirtämisen välttämättömyyden. Yhdenvertaisuus ja demokratia eivät voi toteutua kulkutauiten aikana.\nOlen koettanut saada mielipidekirjoituksia aluevaalien siirrosta eri medioihin. Haluan asioissa tuotavan esille tosiasiat, mitkä kaikki vaativat monille hengelle ja terveydelle vaarallisten aluevaalien siirtoa.\nDemokratia ei aluevaalien siirrosta vaarannu. Mutta kulkutautiaikana pidetttävissä vaaleissa demokratia ja yhdenvertaisuus eivät toteudu. Päättäjien on pikaisesti tiedostettava tosiasiat ja siirrettävä aluevaalit.


Harhaanjohtaminen, valehtelu ja muut epätoden alalajit työelämässä (1/2 pv), Ratekoulutus Oy\nTietoinen valehtelu mm. hoitosuhteissa on niukasti analysoitu ja tutkittu aihe, mahdollisesti osin siksi, että terveyspalvelujen yhteydessä on ollut "poliittisesti epäkorrektia" tähdentää sitä, että valehtelua esiintyy.\n"Alan guru, eikä suotta."\n"Hyvä tyyli luennoida, hyvät käytännön esimerkit"\n"Kiitos ymmärrystä lisäävästä tietopaketista ja asiantuntevista vastauksista kysymyksiin."\n11.45 Ilmoittautuminen ja materiaalin jako\n14.45 Koulutus jatkuu\nTämä koulutus striimataan eli tähän koulutukseen voit osallistua vaihtoehtoisesti myös etänä. Tätä koulutusta ei tallenneta. Saat käytännön lisätiedot ja linkin ennen koulutusta Osallistumisohjeessa.\nHaluatko tietää lisää koulutuksesta Harhaanjohtaminen, valehtelu ja muut epätoden alalajit työelämässä (1/2 pv)? Täytä yhteystietosi, niin koulutuksen järjestäjä ottaa sinuun yhteyttä.\nSaadaksesi lisätietoa aiheesta Harhaanjohtaminen, valehtelu ja muut epätoden alalajit työelämässä (1/2 pv) täytä seuraavat tiedot: